5. ΒΑΣΙΛΙΚΟΝ ΔΙΑΤΑΓΜΑ της 18/22 Νοεμ. 1939 (ΦΕΚ Α΄ 502) Περί λειτουργίας του Εθνικού Μουσείου Κοσμητικών Τεχνών. Έχοντες υπ’ όψει το άρθρ. 19 του Α.Ν. 1779 / 1939 μετά την υπ’ αριθ. 542/1939 σύμφωνον γνώμην του Συμβουλίου της Επικρατείας, προτάσει του Ημετέρου Υφυπουργού Θρησκευμάτων και Εθνικής Παιδείας, απεφασίσαμεν και διατάσσομεν: Άρθρ.1.-Η εποπτεία και ο έλεγχος του υπαχθέντος, δια του Α.Ν. 1779, εις την Γενικήν Διεύθυνσιν Γραμμάτων και Καλών Τεχνών του Υπουργείου Θρησκευμάτων και Εθνικής Παιδείας Εθνικού Μουσείου Κοσμητικών Τεχνών ασκείται υπό του Διευθυντού Καλών Τεχνών. Άρθρ.2.-(Πενταμελής) επιτροπή αποτελουμένη: «α)Εκ του Διευθυντού Καλών Τεχνών. β)Του καθηγητού της έδρας Βυζαντινής Αρχαιολογίας Φιλοσοφικής Σχολής Πανεπιστημίου. γ)Του καθηγητού μιας εκ των εδρών Γενικής Ιστορίας της Τέχνης ή Αρχιτεκτονικής Μορφολογίας ή Αρχιτεκτονικών Συνθέσεων ή Πλαστικής ή Ελευθέρου Σχεδίου του Ε.Μ. Πολυτεχνείου ή της Πολυτεχνικής Σχολής Πανεπιστημίου Θεσσαλονίκης ή ειδικού φιλοτέχνου. Χρέη Εισηγητού άνευ ψήφου εκτελεί ο Επιμελητής του Μουσείου. Το υπό στοιχ. γ΄ μέλος διορίζεται δι’ αποφάσεως του Υπουργού Εθνικής Παιδείας και Θρησκευμάτων επί θητεία τριών ετών» αποφασίζει: α)περί αγορών αντικειμένων και αποδοχής δωρεών προς πλουτισμόν του Μουσείου, β)περί ανταλλαγών των εν αυτώ πολλαπλών ή αχρήστων προς τον σκοπόν του Μουσείου αντικειμένων, γ)περί της διαθέσεως των εκτάκτων πόρων του Μουσείου,  δ)περί της αγοράς βιβλίων και συγγραμμάτων σχετικών προς τας κοσμητικάς Τέχνας προς πλουτισμόν της Βιβλιοθήκης του Μουσείου, ε)περί παντός ζητήματος σχέσιν έχοντος προς την λειτουργίαν και την καθόλου πρόοδον του Μουσείου. Η σύνθεσις της Επιτροπής καθωρίσθη ως άνω δια της παρ. 2 άρθρ. 10 Β.Δ. 442 της 29/31 Μαΐου 1965 (ΦΕΚ Α΄ 98) «περί διατηρήσεως και Συνθέσεως Συμβουλίων και Επιτροπών αρμοδιότητος του Υπουργείου Εθνικής Παιδείας και Θρησκευμάτων. Η επιτροπή αύτη, προεδρευομένη παρά του Γενικού Διευθυντού Γραμμάτων και Καλών Τεχνών, συγκαλείται παρ’ αυτού, οσάκις παρίσταται ανάγκη, αι δε αποφάσεις αυτής υπόκεινται εις την έγκρισιν του Υπουργού Θρησκευμάτων και Εθνικής Παιδείας. Άρθρ.3.-Ο Επιμελητής του Μουσείου, έχων την διοίκησιν αυτού, εκπροσωπεί το Ίδρυμα εις πάσας τας προς δημοσίας αρχάς, ιδιώτας ή ανάλογα ιδρύματα της αλλοδαπής σχέσεις αυτού, αλληλογραφών απ’ ευθείας και υπογράφων τα σχετικά έγγραφα. Φροντίζει περί παντός μέσου συντείνοντος εις τον πλουτισμόν και την πρόοδον του Μουσείου και λαμβάνει παν μέτρον προς συντήρησιν και εξασφάλισιν των εν αυτώ αντικειμένων. Εξέρχεται της έδρας του κατά πρότασιν της εν τω άρθρ. 2 Επιτροπής και μετ’ έγκρισιν του Υπουργείου, επί χρονικόν διάστημα μη υπερβαίνον ετησίως τας τριάκοντα ημέρας εν συνόλω, προς αναζήτησιν και παραλαβήν αντικειμένων προς πλουτισμόν του Μουσείου, λαμβάνων την νόμιμον αποζημίωσιν και οδοιπορικά έξοδα. Κατά τον αυτόν τρόπον δύναται να μεταβαίνη κατά τριετίαν και εις την αλλοδαπήν, επί χρόνον ουχί μακρότερον του τριμήνου, προς μελέτην αναλόγων ιδρυμάτων, του τόπου της μεταβάσεως καθοριζομένου εν τη προτάσει της Επιτροπής. Παριστάμενος κατά τας συνεδριάσεις της Επιτροπής ο Επιμελητής του Μουσείου, ως εισηγητής και γραμματεύς άνευ ψήφου, συντάσσει τα πρακτικά και συνυπογράφει ταύτα μετά του Προέδρου της Επιτροπής. Ενεργεί την παραλαβήν των δωρουμένων και των εξ αγοράς νέων προσκτημάτων και την κατάθεσιν αυτών εν τω Μουσείω. Ο επιμελητής δύναται να προβαίνη εις αγοράς     αντικειμένων     προς     πλουτισμόν    του Σελ. 951 Μουσείο Ελλην.Λαϊκής Τέχνης 31.Μ.η.5 134 Μουσείου αξίας μέχρι χιλίων δραχμών, της εγκρίσεως της Επιτροπής παρεχομένης εκ των υστέρων. Υποβάλλει, κατά Ιανουάριον εκάστου έτους, εις το Υπουργείον έκθεσιν των πεπραγμένων κατά το λήξαν έτος. Εποπτεύει την τάξιν εν τω Μουσείω και φροντίζει δια την διευθέτησιν των εν αυτώ αντικειμένων, συντάσσων τους καταλόγους και τας πινακίδας των προθηκών. Τηρεί πρωτόκολλον των εισερχομένων και εξερχομένων εγγράφων, φυλάσσει το Αρχείον, τηρεί το βιβλίον των εισαγομένων εις το Μουσείον αντικειμένων, αναγράφων τον αύξοντα αριθμόν εισαγωγής, την ημερομηνίαν, την προέλευσιν, την τιμήν αγοράς και περιγράφων συνοπτικώς το έργον κατά τρόπον καθιστώντα ευχερή την εξακρίωσιν της ταυτότητός του. Κατά την απουσίαν του Επιμελητού, η επίβλεψις του Μουσείου ανατίθεται υπό της Γεν. Διευθύνσεως Γραμμάτων και Καλών Τεχνών εις υπάλληλον ταύτης εκ των υπηρετούντων παρ’ αυτή επί βαθμώ εισηγητού και άνω. Ο φύλαξ, προερχόμενος εκ του προσωπικού της Αρχαιολογικής υπηρεσίας επαγρυπνεί περί της ασφαλείας των εν τω Μουσείω και εκτελεί πάσαν εντός ή εκτός του Μουσείου σχετικήν προς αυτό υπηρεσίαν, ανατιθεμένην αυτώ υπό του Επιμελητού του Μουσείου. Άρθρ.4.-Η καθ’ οιονδήποτε τρόπον και υπό οιουδήποτε αντιγραφή ή αναπαράστασις των εν τω Μουσείω αντικειμένων επιτρέπεται μόνον κατόπιν ειδικής αδείας, χορηγουμένης παρά της Επιτροπής. Δια δε την αντιγραφήν ή αναπαράστασιν δι’ εκτυπώσεως ή δι’ οιουδήποτε τρόπου αναπαραγωγής προαπαιτείται η έγκρισις του Υπουργείου, μετά πρότασιν της Επιτροπής. Αντικείμενον, εισαχθέν εις το Μουσείον και καταγραφέν εις τον κατάλογον εισαγωγής, επ’ ουδενί λόγω δύναται να εξαχθή, έστω και προσωρινώς, ειμή μετ’ απόφασιν της Επιτροπής. Εξαιρούνται τα προς ανταλλαγήν, κατά το άρθρ. 2, περί ων συντάσσεται εκάστοτε πρακτικόν παραδόσεως, υπογραφόμενον παρά του Προέδρου της Επιτροπής και του Επιμελητού του Μουσείου, γινομένης σχετικής μνείας και εν τη στήλη παρατηρήσεων του καταλόγου εισαγωγής. Εν περιπτώσει συμμετοχής εις εκθέσεις του εξωτερικού, κατόπιν εισηγήσεως της Επιτροπής και αποφάσεως του Υπουργείου, τα αποστελλόμενα αντικείμενα φωτογραφούνται, περιγράφονται λεπτομερώς (διαστάσεις, βάρος, θέματα, ύλη, χρώματα, εποχή κλπ), και εξελέγχονται επιμελώς κατά την επιστροφήν. Σελ. 952 Άρθρ.5.-Τη αποδοχή του Επιμελητού και μετ’ έγκρισιν της Επιτροπής δύνανται να εκτεθώσιν, επί ωρισμένον χρονικόν διάστημα, εις ίδιον διαμέρισμα του Μουσείου, υπό ιδιωτών αντικείμενα σχέσιν έχοντα προς τας κοσμητικάς τέχνας. Άρθρ.6.-Εις ίδιον διαμέρισμα του Μουσείου καταρτίζεται βιβλιοθήκη περιέχουσα συγγράμματα σχετικά προς τας κοσμητικάς τέχνας, καταλόγους ξένων Μουσείων και εκθέσεων, εικόνας και σχέδια και καθόλου έντυπα συναφή προς τον σκοπόν του Μουσείου. Άρθρ.7.-Τα ονόματα των ευεργετών αναγράφονται επί πλακός, αναρτωμένης εις μέρος του Μουσείου καταφανές. Ευεργέται αναγνωρίζονται, μετ’ ητιολογημένην απόφασιν της Επιτροπής, οι προσενεγκόντες υπηρεσίας σοβαράς προς το ίδρυμα ή άλλως ενισχύσαντες τούτο. 31.Μ.η.5 Μουσείο Ελλην.Λαϊκής Τέχνης 135 Άρθρ.8.-Το Μουσείον Κοσμητικών Τεχνών παραμένει χάριν των επισκεπτών ανοικτόν, καθ’ εκάστην πλην των Κυριακών, από 9 π.μ. έως 1 μ.μ. Εορταί καθ’ ας το Μουσείον παραμένει κλειστόν είναι αι κάτωθι: 1)Η πρώτη του ΄Ετους. 2)Των Θεοφανείων. 3)Η Κυριακή των Απόκρεω. 4)Η καθαρά Δευτέρα. 5)Η 25η Μαρτίου. 6)Η μεγάλη Παρασκευή 7)Η Κυριακή του Πάσχα. 8)Του Αγίου Γεωργίου. 9)Η Δευτέρα του Πάσχα. 10)Η πρώτη Μαΐου. 11)Της Αναλήψεως. 12)Η Δευτέρα Πεντηκοστής. 13)Των Αγίων Αποστόλων Πέτρου και Παύλου. 14)Η 4η Αυγούστου. 15)Της Κοιμήσεως της Θεοτόκου. 16)Της Υψώσεως του Σταυρού. 17)Του Αγίου Δημητρίου. 18)Των Χριστουγέννων. 19)Η Δευτέρα των Χριστουγέννων. Πλην των ανωτέρω ημερών, το Μουσείον Κοσμητικών Τεχνών παραμένει κλειστόν επί δέκα πέντε έως τριάκοντα ημέρας κατά τους θερινούς μήνας. Δι’ Υπουργικής διαταγής δύναται να ανοίγεται το Μουσείον εκτάκτως καθ’ ωρισμένας ώρας των εξαιρεσίμων ημερών. Τα εν τω Μουσείω Κοσμητικών Τεχνών υφάσματα εξάγονται κατά τους θερινούς μήνας εκ των προθηκών και φυλάσσονται εντός κιβωτίων προς καλυτέραν προφύλαξιν. Το εισιτήριον καθορίζεται εις δραχμάς δέκα δια τους εντοπίους και εις δραχμάς είκοσι πέντε δια τους ξένους. Κατά Τετάρτη και Σάββατον η είσοδος εις το Μουσείον είναι ελευθέρα. Επιτρέπεται γενικώς η ελευθέρα είσοδος εις τους καλλιτέχνας, φοιτητάς του Πανεπιστημίου και του Μετσοβίου Πολυτεχνείου, επί τη επιδείξει της ταυτότητός των. Επίσης επιτρέπεται η ελευθέρα είσοδος εις τους μαθητάς των σχολείων, εφ’ όσον συνοδεύωνται υπό των διδασκάλων των. Εις τον αυτόν επί των Θρησκευμάτων και Εθνικής Παιδείας Υφυπουργόν ανατίθεμεν την δημοσίευσιν και εκτέλεσιν του παρόντος Δ/τος. 